Notum sit omnibus tam presentibus quam futuris quod ego Gaufridus, dominus Sancti-Verani, laudante uxore mea Anna et Hugone, fratre meo, laudavi monachis Pontiniacensibus decimas vinearum quas possidebant vel possessuri sunt apud Sanctum-Brictium, et quecunque illi habebant qui de meo casamento erant ad easdem decimas pertinentia, tali conditione quod de unoquoque arpento vinee reddant decime quantum census. Hujus rei testes sunt: Agalo, dominus Siligniaci; et Milo Boilliaci; et Guillelmus et Martinus de Juissi. Actum est hoc, anno ab Incarnatione Domini Mº Cº LXXXº VIº, presentibus monachis Pontiniacensibus: Gauterio de Vianne, cellerario, atque Salone de Boilliaco.